
ELŐTERJESZTÉS
Medgyesegyháza Városi Önkormányzat Képviselő-testülete 
2025. szeptember 30. napján tartandó ülésére
Tárgy: Vélemény kérése az általános iskolai felvételi körzet megállapítása tárgyában
Tisztelt Képviselő-testület!
A nemzeti köznevelésről szóló 2011. évi CXC. törvény 50. § (8) bekezdése szerint a területileg illetékes tankerület a 2026/2027. tanévre vonatkozóan is meghatározza és közzéteszi az általános iskolák felvételi körzetét.
Ehhez a Tankerület beszerzi a Békés megyében található valamennyi érintett önkormányzat véleményét. A véleményező határozatot továbbítani szükséges a Békéscsabai Tankerületi Központ felé.
Kérem a Tisztelt Képviselő-testületet, hogy tárgyalja meg az előterjesztést és hozza meg döntését.
HATÁROZATI JAVASLAT
Medgyesegyháza Városi Önkormányzat Képviselő-testülete akként dönt, hogy a Schéner Mihály Evangélikus Általános Iskola felvételi körzethatárait a 2025/2026. tanévre az alábbiakban határozza meg: Medgyesegyháza, Pusztaottlaka, Medgyesbodzás települések közigazgatási területe.
Felhatalmazza a Polgármestert valamennyi szükséges intézkedés megtételére.
Felelős: Ruck Márton polgármester
	
Határidő: értelem szerint
Medgyesegyháza, 2025. szeptember 24.
Ruck Márton
polgármester

